1.《观竞渡》作者:储光羲

大夫沉楚水,千祀国人哀。习棹江流长,迎神雨雾开。标随绿云动,船逆清波来。下怖鱼龙起,上惊凫雁回。能令秋大有,鼓吹远相催。

2.《咏水》作者:张文琮

标名资上善,流派表灵长。地图罗四渎,天文载五潢。方流涵玉润,圆折动珠光。独有蒙园吏,栖偃玩濠梁。

3.《送蔡少府赴登州推事》作者:高適

胶东连即墨,莱水入沧溟。国小常多事,人讹屡抵刑。公才征郡邑,诏使出郊坰。标格谁当犯,风谣信可听。峥嵘大岘口,逦迤汶阳亭。地迥云偏白,天秋山更青。祖筵方卜昼,王事急侵星。劝尔将为德,斯言盖有听。

4.《游长安诸寺联句·长乐坊安国寺·穗柏联句》作者:段成式

一院暑难侵,莓苔共影深。标枝争息鸟,馀吹正开襟。宿雨香添色,残阳石在阴。乘闲动诗意,助静入禅心。

5.《终南山》作者:林宽

标奇耸峻壮长安,影入千门万户寒。徒自倚天生气色,尘中谁为举头看。

6.《题咸阳楼》作者:李洞

晚亚古城门,凭高黯客魂。塞侵秦旧国,河浸汉荒村。客路飏书烬,人家带水痕。猎频虚冢穴,耕苦露松根。墙外峰粘汉,冰中日晃原。断碑移作砌,广第灌成园。北马疑眠碛,南人忆钓湓。桥闲野鹿过,街静禁鸦翻。滩鼓城隍动,云冲太白昏。标衣多吕裔,荷锸或刘孙。吊问难知主,登攀强滴樽。不能扶壮势,冠剑惜乾坤。

7.《骊龙》作者:无名氏

有美为鳞族,潜蟠得所从。标奇初韫宝,表智即称龙。大壑长千里,深泉固九重。奋髯云乍起,矫首浪还冲。荀氏传高誉,庄生冀绝踪。仍知流泪在,何幸此相逢。

8.《三不为篇》作者:海顺

我欲偃文修武,身死名存。斫石通道,祈井流泉。君肝在内,我身处边。荆轲拔剑,毛遂捧盘。不为则已,为则不然。将恐两虎共斗,势不俱全。永今好,长绝来怨。是以返迹荒径,息影柴门。我欲刺股锥刃,悬头屋梁。书临雪彩,牒映萤光。一朝鹏举,万里鸾翔。纵任才辩,游说君王。高车反邑,衣锦还乡。将恐鸟残以羽,兰折由芳。笼餐讵贵,钩饵难尝。是以高巢林薮,深穴池塘。我欲衒才鬻德,入市趋朝。四众瞻仰,三槐附交。标形引势,身达名超。箱盈绮服,厨富甘肴。讽扬弦管,咏美歌谣。将恐尘栖弱草,露宿危条。无过日旦,靡越风朝。是以还伤乐浅,非惟苦遥。

9.《玄逵律师言离广府还望桂林去留怆然自述赠怀》作者:义净

标心之梵宇,运想入仙洲。婴痼乖同好,沈情阻若抽。叶落乍难聚,情离不可收。何日乘杯至,详观演法流。